Aalborg Stiftstidende, 1838-01-06
Efter londonske Tidender har Præsidenten aabnet Congressen den 5te Decbr. med en Tale, der ikke giver nogen af de tidligere det Ringeste efter i Ordfylde og Omstændelighed, men er tydelig, ligefrem og indholdsrig, hvorfor den egne sig de forenede Staters Regjering og behager Nationen. v. Burens Anskuelser over Pengespørgsmaalet ere uforandrede; hans Uvillie mod Nationalbankerne er ikke bleven mindre, uagtet de bittre Erfaringer, hvormed Amerika har maattet bøde for Jacksons Yndlingsidees voldsomme Jværksættelse: Jndførelse af et udelukkende Ombytningsmiddel af Metal. Endnu fremdeles opstiller han det som sin Opgave, at adskille Statskassens Midler fra Jndividernes og Corporationernes, staaende i den Formening, at Skatterne nødvendigviis ikke burde være en Deel af Folkets productive Capital. Alle Paalæg vil han have udredet i ædle Metaller, som bør opbevares omhyggelig i Skatkammeret, indtil man behøver dem til Regjeringens Fornødenheder. Ligesom Præsidenten Jackson, opfylder en umaadelig Frygt ham for Jndflydelsen, af Bankerne, dem han ikke kan betragte anderledes end som tilintetgjørende tidlig eller sildig Samfundets Uafhængighed; denne faretruende Indflydelse mener han - om ikke at forstyrre - saa idet mindste at neutralisere ved 40 Millioner Dollars, som unddrages Pengeomsætningen og Handelen. Desuagtet er van Buren ikke saa haardnakket indtagen for sin Plan som hans Forgænger, den tappre General Jackson. Han truer ikke med sit Veto, men lover meget mere en sømmelig Underkastelse under National-Repræsentationens Villie, van Buren haver og frygter Bankerne, men han vil i sin Stilling mod dem lade sig bestemme af Congressens Villie. Dette er den eneste Vei, som staaer ham aaben, og tillige den bedste. De øvrige Dele af hans Tale, som berøre den paa fredelig Maade bestemte Grændse mellem Fristaterne og de engelske Besiddelser i Nordamerika, den fredelige Forstaaelse, hvori de forenede Stater leve med den hele Verden, samt Choleras Ophør for lang Tid siden, behøve ikke nogen Commentar, da deres Gienstande ere noksom bekjendte Kjendsgjerninger. Nøie forbundet med Berøringen af de fredelige Forhold til alle Magter er Beretningen om befæstede eller nylig indgaaede Handelsforbindelser. Den - kort Afbræk fraregnet - bestandig venskabelige Forstaaelse med Frankrig lader haabe, at en Handelstractat med dette Rige snart vil komme istand. Den nordamerikanske Ministers Modtagelse i Rusland lader ingen Tvivl tilbage om Opretholdelsen af den venskabelige Forbindelse imellem begge disse Lande. Jfølge Congressens Ønske ere diplomatiske Samqvem aabnede med Østerrig. Med denne Magt, Preussen og Toldforeningens Stater herske daglig tiltagende Handelsforbindelser. Borgerne i de forenede Stater, som havde Fordringer paa Spanien, maae endnu nogen Tid trøste sig med de uudeblivelige Følger af en meget langvarig og ud sugende Krig. Mod Portugal, som ved en Proclamation af 11te October 1837 har paalagt de nordamerikanske Skibe en tractatstridig Afgift, bliver intet Andet tilbage end at tage Repressalier, Med de nordiske Stater, Belgien, Holland og Porten underholdes de venskabeligste Samqvem. Copier af Tractater med Regjeringerne i Siam og Maseate ville blive Congressen forelagte. Derimod lider Handelen med Cuba og Portorico ubehagelige Jndskrænkninger, hvis Vedvaren kunde blive andre Nationer, paa Spaniens og Nordamerikas Bekostning, til Nytte. Med Peru Bolivia er en fordeelagtig Handelstractat afsluttet. Med Mexiko hersker en Spænding, som nøder Regjeringen til at tage skarpe Forholdsregler. Ved at berøre de indvortes Statsanliggender begyndte Præsidenten med Finantserne: Overskuddet i Statskassen beløb sig den 1ste Januar 1837 til 43,968,523 Doll. Jntraderne gjennem alle Kilder - de udgivne Skatkammerbeviser iberegnede - udgjorde 23,499,981 Doll. Af begge disse Summer ere 35,281861 Doll. anvendte til de offentlige Udgifter; og derefter bliver Nominal=Overskuddet den 1ste Januar 1838. 34, 187,143 Doll., af hvilken Sum dog ikkun 1085,189 Doll. ere disponible til offentlige Øiemed, da det Øvrige er deponeret hos de enkelte Stater, eller bestaaer i Fordringer paa de forrige Deposito=Banker. Præsidenten har under disse Omstændigheder opfordret samtlige Statsbestyrelsens Afdelinger til at indrette deres Budgetter saa sparsommeligt som muligt, hvilket ogsaa er skeet, saa han smigrer sig med, ifald Jntraderne svare til hine, at kunne uden Møie dække det løbende Aars Udgifter og indløse de udstedte Skatkammer=Beviser, uden at skride til Laan eller Forhøielse af Skatterne. Derpaa afgaves Beretning om Penge= og Bankspørgsmaalet, paa saadan Viis, som ovenfor er anført. Ved at omhandle Krigsvæsenet og ved at anbefale den staaende Hærs Udvidelse, kom Præsidenden endelig til den svageste Side af Nordamerikanernes offentlige Liv - til Krigen og Underhandlingerne med Jndianerne og til den siden Jeffersons Præsidentskab 1801 drevne Bortførelse af disse vesten for Missisippi. Med stor Hykleri omtales dette fredeligen iværksatte System og de dermed forbundne skjændige Tildragelser. Jndianerhøvdingen Ocealos forræderiske Fangetagelse blev forbigaaet med Taushed. Udvidelsen af Sømagten og Postvæsenets overordentlige Udstrækning, hvis Jndkomster i det den 13de Juni 1837 udløbne Aar beløb sig til 4,130,050 Doll., bleve drøftede og Præsidenten endte med at udvikle, hvormeget Districtet Columbia staaer tilbage for de andre Stater, i Henseende til Lovgivningen.